ΓΡΑΠΤΗ ΕΡΩΤΗΣΗ E-1276/02

υποβολή: Luigi Vinci (GUE/NGL) προς την Επιτροπή

(6 Μαΐου 2002)

Θέμα: Επανέναρξη λειτουργίας του τούνελ του Λευκού Όρους

Η Ευρωπαϊκή Επιτροπή κλήθηκε να αντιμετωπίσει το ζήτημαπό συνθήκες επαναλειτουργίας της σήραγγας του Λευκού Όρους για τα βαρέα οχήματα. Ο σχετικός προϋπάρχον κανονισμός, στο άρθρο 4, προβλέπει την κατ' ανώτατο όριο διέλευση 240 TIR ανά ώρα, πράγμα που ισοδυναμεί με 5 760 βαρέα οχήματα ημερησίως. Οι οδοί πρόσβασης στη σήραγγα διασχίζουν την περιοχή του ορεινού όγκου του Λευκού Όρους, που θεωρείται κληρονομιά της ανθρωπότητας και προστατεύεται από διεθνή κείμενα όπως η Σύμβαση των Άλπεων. Η κυκλοφορία την οποία επιτρέπει ο προαναφερθείς κανονισμός μέσω της σήραγγας του Λευκού Όρους θα επιβαρύνει επομένως και τις περιοχές που διασχίζουν οι οδοί πρόσβασης. Στην τριετία που μεσολάβησε από το κλείσιμο της σήραγγας, στις 24.3.1999, όλες οι επενδύσεις που πραγματοποιήθηκαν αποσκοπούσαν αποκλειστικά στο να καταστήσουν ασφαλή τη σήραγγα και κανένας πόρος δεν διατέθηκε για την περιβαλλοντική και κοινωνική ασφάλεια των περιοχών που διασχίζουν οι οδοί πρόσβασης, κατ' αποκλεισμών των σχεδίων κατασκευής δύο τεράστιων χώρων στάθμευσης (περίπου 3000 TIR ο καθένας) για τη ρύθμιση της κυκλοφορίας των βαρέων οχημάτων· οι χώροι αυτοί εξάλλου δεν έχουν ακόμη ολοκληρωθεί αλλά προβλέπονται στην Aosta (Ιταλία) και στο Le Fayet (Γαλλία), δηλαδή 30 περίπου χιλιόμετρα από την είσοδο της σήραγγας.

Ποιες ενέργειες σκοπεύει να αναλάβει άμεσα η Επιτροπή, προκειμένου να εξασφαλίσει την προστασία της περιοχής από τις βλάβες που συνεπάγεται μια ενδεχόμενη κυκλοφορία βαρέων οχημάτων παρόμοιων διαστάσεων, λαμβανομένουπόψη ότι ήδη πριν από την τραγωδία της 24.3.1999, με μέση κυκλοφορία 2800 βαρέα οχήματα ημερησίως, η καθαρότητα του αέρα βρισκόταν σε διαρκή κίνδυνο, και να διαφυλάξει την ακεραιότητα του Χώρου Λευκό Όρος με την πρόταση προτύπων αειφόρου ανάπτυξης τα οποία θα συνδυάζουν την ανθρώπινη παρουσία με την ελεύθερη κυκλοφορία προσώπων και εμπορευμάτων σε περιβάλλοντα παγκοσμίως αναγνωριζόμενα ως εύθραυστα και ευαίσθητα·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις P-1264/02 και E-1276/02

(5 Ιουνίου 2002)

Η επαναλειτουργία της σήραγγας του Λευκού Όρους θα αποκαταστήσει μια ζωτική δίαυλο επικοινωνίας της Γαλλίας με την Ιταλία, περιορίζοντας τους κινδύνους και τις περιβαλλοντικές οχλήσεις που είναι αποτέλεσμα της κυκλοφορίας φορτηγών, που σήμερα εκτρέπονται προς τις κοιλάδες la Maurienne και Susa, οι κάτοικοι των οποίωνφίστανται (τις οχλήσεις) εξ ολοκλήρου. Οι όροι κυκλοφορίας οι οποίοι θα είναι κατά πολύ αυστηρότεροι σε σχέση με αυτούς που ίσχυαν πριν από την τραγική πυρκαϊά του 1999· θα επιτρέπουν τον αυτόματο περιορισμό του αριθμού των βαρέων φορτηγών στον άξονα του Λευκού Όρους, εξισορροπώντας την κίνηση μεταξύ των δύο σηράγγων (του Λευκού Όρους και του Frjus) και αυξάνοντας την ασφάλεια.

Ωστόσο, η εκ νέου λειτουργία δεν συνιστά, επ'ουδενί, μακροπρόθεσμη λύση. Αυτή συνίσταται σε ένα συνεκτικό σύνολο μέτρων, όπως αυτό που περιγράφεται στη Λευκή Βίβλο για την ευρωπαϊκή πολιτική μεταφορών με ορίζοντα το έτος 2010: Η ώρα των επιλογών(1) και που αναμένεται, μεταξύ άλλων, να αποδώσει μία βιώσιμη προοπτική για την διαμετακόμιση μέσω των Άλπεων.

Η Επιτροπή θεωρεί ότι αποτελεί απόλυτη προτεραιότητα, για τον έλεγχο της οδικής κυκλοφορίας στην περιοχή των Άλπεων, η αυξημένη προσφυγή σε τρόπους μεταφοράς που σέβονται περισσότερο το περιβάλλον, ειδικότερα δε στις σιδηροδρομικές μεταφορές. Η εναλλακτική αυτή προοπτική συναρτάται με σειρά όρων. Εάν η ορθολογικότερη χρήση τωνφιστάμενων σιδηροδρομικώνποδομών αποτελεί — όπωςπογραμμίζει το Αξιότιμο Μέλος του Κοινοβουλίου — ένα πρώτο κρίσιμο βήμα, αυτό δεν επαρκεί, δεδομένης της κατάστασης στην οποία βρίσκονται σήμερα οι σιδηροδρομικές μεταφορές. Η αναγωγή τους σε εναλλακτική, ανταγωνιστική δυνατότητα έναντι των διευρωπαϊκών οδικών μεταφορών, συναρτάται με την αισθητή βελτίωση των παρεχόμενωνπηρεσιών. Αυτός είναι ο λόγος για τον οποίο η Επιτροπή εξέδωσε, στις αρχές του έτους, την ανακοίνωση Για έναν ολοκληρωμένο ευρωπαϊκό σιδηροδρομικό χώρο(2) συνοδευόμενη από δεύτερη δέσμη προτάσεων στον τομέα των σιδηροδρομικών μεταφορών, οι οποίες αναμένεται να συμβάλουν στην επίτευξη του φιλόδοξου αυτού στόχου.

Εξάλλου, στον τομέα τωνποδομών, η Επιτροπήποστηρίζει — πολιτικά και χρηματοδοτικά — τηνλοποίηση και θέση σε λειτουργία, το συντομότερο δυνατόν, των δύο διαλπικών σιδηροδρομικών αξόνων που ήδη περιλαμβάνονται στις κατευθύνσεις για το διευρωπαϊκό δίκτυο μεταφορών, δηλαδή τον άξονα Λυών-Τουρίνο και τον άξονα του Μπρέννερ. Στο πλαίσιο αυτό η Επιτροπήπέβαλε, επίσης, πρόταση για την αύξηση του ποσοστού χρηματοδότησης των διασυνοριακών σιδηροδρομικών έργων σε ευαίσθητες ζώνες όπως είναι οι Άλπεις(3).

Εξάλλου, στη Λευκή Βίβλο, η Επιτροπή προτείνει τη δημιουργία νέου κοινοτικού πλαισίου για την τιμολόγηση τωνποδομών, ούτως ώστε να αντανακλάται αποδοτικότερα το εξωτερικό κόστος των διαφόρων τρόπων μεταφοράς, γεγονός που προσδοκάται να συμβάλει αποφασιστικά σε μια καλύτερη ρύθμιση των διαλπικών κυκλοφοριακών ροών. Οι νέοι αυτοί κανόνες, αναμένεται, εξάλλου, να επιτρέψουν την επίτευξη πρόσθετων εσόδων που θα συνέβαλλαν στη χρηματοδότηση των διαλπικών σιδηροδρομικών γραμμών.

Εξάλλου, η Επιτροπή θεωρεί ότι η αυξημένη χρήση των θαλάσσιων και ποτάμιων μεταφορών πρέπει να ενθαρρυνθεί, ούτως ώστε να συμβάλει στη διαμετακομιστική κίνηση δια μέσου των Άλπεων. Η στροφή προς φιλικότερους προς το περιβάλλον τρόπους μεταφοράς προϋποθέτει τη βελτίωση της ποιότητας των παρεχόμενων λιμενικώνπηρεσιών, ιδίως στους λιμένες της Μεσογείου. Το νέο πρόγραμμα ενίσχυσης της διατροπικότητας Marco Polo αναμένεται, μεταξύ άλλων, να συμβάλει στη βελτίωση των επιδόσεων των θαλάσσιων μεταφορών μικρών αποστάσεων, προκειμένου να καταστούν ένας πειστικός ανταγωνιστής των οδικών μεταφορών.

Το σύνολο των εν λόγω μέτρων είναι σύμμορφο με τη στρατηγική αειφόρου ανάπτυξης που η Επιτροπή θεωρεί ως μια από τις κυριότερες προτεραιότητές της και η οποία προβάλλεται ευρέως στη Λευκή Βίβλο για τις μεταφορές.

(1) COM(2001)370 τελικό.

(2) COM(2002)18 τελικό.

(3) ΕΕ C 75 E της 26.3.2002.